พลังงานทางเลือกฉลุย
เข้าตลาดหุ้นง่ายหลังใช้กฎใหม่กลต.เปิดข้อมูลให้ดูเต็มที่ปีหน้า
19 ส.ค. 2554

เข้าตลาดหุ้นง่ายหลังใช้กฎใหม่กลต.เปิดข้อมูลให้ดูเต็มที่ปีหน้า
บริษัททำธุรกิจพลังงานทางเลือกมีโอกาสเข้าตลาดหุ้นง่ายขึ้น หลัง ก.ล.ต. เสนอร่างเกณฑ์การเปิดเผยข้อมูลมากที่สุด ให้คณะกรรมการกำกับตลาดทุนพิจารณาเดือน พ.ย. 




นายวสันต์ เทียนหอม ผู้ช่วยเลขาธิการอาวุโส สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยถึงเกณฑ์การรับหลักทรัพย์ด้วยการเปิดเผยข้อมูลมากที่สุด (DiclosureBased) ว่า  ก.ล.ต. ได้จัดตั้งคณะอนุกรรมการเรื่องการเสนอขายหุ้นให้กับประชาชน เป็นผู้ร่างเกณฑ์ และจะนำเสนอต่อคณะกรรมการกำกับตลาดทุนพิจารณาในการประชุมครั้งต่อไป หรือประมาณเดือน พ.ย.นี้ คาดว่าจะมีผลบังคับใช้อย่างเร็วประมาณกลางปี 2554 
ทั้งนี้ เกณฑ์ใหม่จะทำให้ธุรกิจบางประเภท เช่น พลังงานทดแทนเข้าจดทะเบียนในตลาดหุ้นได้ จากก่อนหน้านี้ธุรกิจอยู่ในช่วงของการเริ่มลงทุน ต้องการเข้ามาระดมทุนในตลาดหุ้นแต่ติดเกณฑ์ฐานะการเงินต้องมีกำไร ทำให้ไม่สามารถเข้าจดทะเบียนในตลาดหุ้นได้ 
สำหรับรูปแบบการเปิดเผยข้อมูลที่ ก.ล.ต. จะนำมาใช้ระยะแรกจะเป็น Merit disclosure base ไม่ใช่เต็มรูปแบบเหมือนกับต่างประเทศ โดยรูปแบบใหม่นี้ ก.ล.ต. จะยังคงใช้ดุลพินิจในเรื่องเกี่ยวกับการดูแลธรรมาภิบาล (ซีจี) เป็นสำคัญ เช่น บริษัททำธุรกิจไม่มีลักษณะรายการเกี่ยวโยงกัน รวมไปถึงโครงสร้างผู้ถือหุ้น โครงสร้างคณะกรรมการ แต่จะลดการใช้ดุลพินิจในเรื่องของฐานะการเงิน มีกำไรต่อเนื่อง เพราะว่าผู้ลงทุนสามารถดูข้อมูลจากการเปิดเผยข้อมูลของบริษัทจดทะเบียนได้อยู่แล้ว รวมไปถึงการดำเนินธุรกิจมีความต่อเนื่องในระยะยาว ธุรกิจเป็นประโยชน์ต่อเศรษฐกิจและสังคมหรือไม่ 
 “ปัจจุบันทุกเรื่องจะขึ้นอยู่กับดุลพินิจของ ก.ล.ต. แต่จากนี้ไปเราจะใช้ดุลพินิจบางส่วน และอีกส่วนจะเปิดเผยข้อมูลอย่างเต็มที่ เพราะเห็นว่าผู้ลงทุนสามารถพิจารณาได้เอง เป็นการก้าวเข้าสู่ Disclosure Base ในเบื้องต้น” นายวสันต์ กล่าว
ด้านบริษัท บางจากปิโตรเลียม (BCP) เปิดเผยผลงานไตรมาส 3 ปีนี้กำไรสุทธิเพียง 506.89 ล้านบาท หรือเท่ากับ 0.43 บาทต่อหุ้น ทรุด 76.43% เมื่อเทียบกับช่วงเดียวกันปีก่อน และรวม 9เดือนแรก บริษัทมีกำไรสุทธิ 1,723 ล้านบาท หรือหุ้นละ 1.47 บาท ลดลง 73.25% จากระยะเดียวกันปีก่อน 
สาเหตุที่กำไรของบริษัทลดลงมาก เนื่องจากปีนี้บริษัทจะไม่ได้รับกำไรจากการป้องกันความเสี่ยงมากเหมือนปีก่อน และราคาน้ำมันในตลาดโลกที่ลดลงในไตรมาส 3 ปีนี้ ส่งผลให้เกิดผลขาดทุนจากสต๊อกน้ำมัน 139 ล้านบาท ขณะที่ช่วงเดียวกันของปีก่อนมีกำไรจากสต๊อกน้ำมันมากถึง 1,208 ล้านบาท
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย กล่าวถึงการไปโรดโชว์ ณ กรุงลอนดอน ประเทศอังกฤษ ระหว่างวันที่ 2526 ต.ค.ที่ผ่านมา ว่า โดยมีบริษัทจดทะเบียน (บจ.) ร่วมเดินทางด้วย 8 บริษัท พบผู้ลงทุนสถาบันชั้นนำในยุโรปกว่า 60 รายจาก 40 กองทุน ร่วมฟังข้อมูลซึ่งในจำนวนนี้ 75% เป็นกองทุนระยะยาว และ 25% เป็นกองทุนที่เน้นการบริหารความเสี่ยง (เฮดจ์ฟันด์) ซึ่งมีมูลค่าสินทรัพย์ภายใต้การบริหารจัดการรวมเกือบ 1 ล้านล้านเหรียญสหรัฐ และได้เข้าร่วมประชุมทั้งแบบ Oneonone และกลุ่มย่อยรวมเกือบ 100 การประชุม 
ดังนั้น สิ่งที่ผู้ลงทุนต่างชาติให้ความสนใจ ได้แก่ การเติบโตทางเศรษฐกิจของไทย ซึ่งสะท้อนจากการขยายตัวของสินเชื่อของสถาบันการเงินและการก่อสร้าง รวมทั้งการลงทุนในสินทรัพย์ถาวรของ บจ. และการระดมทุนของไทยที่เพิ่มขึ้นในปีนี้ 
ตลาดหลักทรัพย์ได้ชี้ให้เห็นว่า ตลาดหุ้นไทยมีความน่าสนใจในการลงทุน โดยผลประกอบการ บจ.ที่ดีขึ้นต่อเนื่องกระจายในทุกหมวดธุรกิจ ในขณะที่อัตราเงินปันผลตอบแทนสูงกว่า 3% ส่วนมูลค่าหลักทรัพย์ตามราคาตลาดอยู่ในระดับที่สูงเป็นประวัติการณ์ถึงกว่า 8 ล้านล้านบาท ในเดือน ต.ค.นี้